Diari Oficial de la Generalitat Valenciana


Sumari del DOGV 5178, del 17-01-2006 (2005/14189)

RESOLUCIÓ de 23 de desembre de 2005, de la Universitat Miguel Hernández d'Elx, per la qual es convoquen a concurs places de cossos docents universitaris.
---------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14507


Data del document
:   23-12-2005

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * personal docent
    * toxicologia
    * energia tèrmica
    * professió de la comunicació
    * universitat
    * escultura
    * professió artística
    * concurs administratiu
    * electrònica

RESOLUCIÓ de 23 de desembre de 2005, de la Universitat Miguel Hernández d'Elx, per la qual es convoquen a concurs places de cossos docents universitaris. [2005/M14328]  
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats en l'article 14 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim de concursos d'accés respectius, modificat pel Reial Decret 338/2005, d'1 d'abril, i segons el que establix l'article 50 de l'Estatut de la Universitat Miguel Hernández d'Elx i en el Reglament Provisional per als concursos per a la provisió de places dels cossos docents universitaris de la Universitat Miguel Hernández d'Elx, este Rectorat ha resolt convocar a concurs les places que es relacionen en l'annex I de la present Resolució d'acord amb les bases següents:  
Primera  
Este concurs es regirà pel que disposa la Llei Orgànica 6/2001, de 21 de desembre, (Boletín Oficial del Estado de 24 de desembre); Reial Decret 774/2002, de 26 de juliol, (Boletín Oficial del Estado de 7 d'agost), modificat pel Reial Decret 338/2005, d'1 d'abril; l'Estatut de la Universitat Miguel Hernández d'Elx, aprovat per Decret 208/2004, de 8 d'octubre, del Consell de la Generalitat (DOGV de 13 d'octubre de 2004); el Reglament Provisional per als concursos per a la provisió de places dels cossos docents universitaris de la Universitat Miguel Hernández d'Elx aprovat pel Consell de Govern Provisional en la seua sessió de 2 de juny de 2004, modificat per acord de Consell de Govern en la seua sessió de 2 de febrer de 2005, per la legislació de la funció pública estatal i de la Generalitat Valenciana, i en el no previst, per la legislació general vigent de funcionaris que se li aplique.  
Segona  
Per a ser admés a l'esmentat concurs els aspirants hauran de reunir els següents requisits generals:  
a) Nacionalitat. Ser espanyol. No obstant, podran participar en idèntiques condicions que els espanyols els nacionals d'algun dels altres estats membres de la Unió Europea o nacional d'algun estat, a què en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors.  
També podran participar el cònjuge dels espanyols, dels nacionals d'algun dels estats membres de la Unió Europea i dels nacionals d'algun estat, a què en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, així com els seus descendents i els del seu cònjuge, menors de 21 anys o majors de la dita edat que visquen al seu càrrec.  
Així mateix podran participar en els concursos d'accés convocats, els habilitats de nacionalitat estrangera no comunitària, quan es complisquen els requisits previstos en l'apartat 4 de l'article 15 del Reial Decret 774/2002, de 26 de juliol.  
En el moment de presentació de la sol·licitud de participació en el procés selectiu, haurà d'acreditar-se la nacionalitat, així com si és el cas, el vincle de parentiu, i el de viure a càrrec, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació pública de l'administració general de l'estat i els seus organismes públics de nacionals d'altres estats a què és d'aplicació el dret a la lliure circulació de treballadors.  
L'acreditació de la nacionalitat i la resta de requisits exigits en la convocatòria, es realitzarà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en què tindrà lloc el desenvolupament de les proves.  
b) Edat: tindre complits els 18 anys i no haver superat els 70 anys.  
c) No haver sigut separat, per mitjà d'expedient disciplinari, del servici de l'administració de l'estat o de l'administració autonòmica, local o institucional, ni trobar-se inhabilitat per sentència ferma per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) No patir malaltia ni defecte físic o psíquic que impedisca l'exercici de les funcions corresponents a professor d'universitat.  
Tercera  
A més dels requisits generals, els candidats hauran de complir, amb els requisits específics en els articles 15 del Reial Decret 774/2002, de 26 de juliol, i en els termes regulats en este.   
La concurrència dels requisits enumerats en la base segona i en la present hauran de posseir-se sempre a una data anterior a l'expiració del termini fixat per a sol·licitar la participació en el concurs i deuen continuar complint-se en la data de presa de possessió com a funcionari de carrera.  
Quarta  
Els que desitgen prendre part en el concurs remetran la corresponent sol·licitud, al rector de la Universitat Miguel Hernández d'Elx, a través del Registre General de la Universitat, o per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, en el termini de 20 dies naturals a partir del dia següent a la publicació d'esta convocatòria en el Boletín Oficial del Estado, per mitjà d'instància, segons model que s'acompanya en l'annex II, degudament omplida, per a cada una de les places que sol·liciten, junt amb la següent documentació que acredite que reunixen els requisits per a participar en el present concurs:  
a) Fotocòpia del document nacional d'identitat, passaport o targeta d'identitat.   
b) Certificacions en què s'acredite el compliment dels requisits específics que assenyala la base Tercera per a participar en el concurs d'accés.  
c) Els aspirants hauran de justificar, per mitjà de resguard original, haver abonat o haver realitzat transferència bancària que justifique el pagament de 21,16 euros en concepte de drets d'examen.   
Les sol·licituds que es presenten a través de les oficines de Correus hauran de contindre's en sobre obert per a ser datades i segellades pel funcionari de Correus, abans de la seua certificat, tal com assenyala l'apartat c de l'esmentat article.  
Els aspirants hauran d'abonar, per mitjà de transferència a la Caja de Ahorros del Mediterráneo (2090) Oficina d'Empreses (Polígon Carrús) d'Elx, Sucursal 0369, D.C. 85, nombre de compte 3980944136 Universitat Miguel Hernández d'Elx, Concursos Docents, la quantitat de 21,16 euros en concepte d'examen, especificant el nom i cognoms, nombre de carnet d'identitat i plaça a què es concursa amb indicació del nombre.  
El resguard original d'haver abonat o haver realitzat transferència bancària haurà d'adjuntar-se a la sol·licitud que es presente per a participar en el concurs. La realització de l'ingrés, en cap cas, suposarà substitució del tràmit de presentació en temps i forma de la sol·licitud.  
Serà motiu d'exclusió del procediment l'absència d'ingrés efectiu dels drets d'examen en el termini previst per a la presentació de sol·licituds.  
L'exclusió per no complir algun dels requisits de la convocatòria o la no-presentació a la prova no comportarà el dret a la devolució de les taxes.   
Quinta  
Finalitzat el termini de presentació de sol·licituds, el rector de la Universitat Miguel Hernández d'Elx, dictarà una resolució declarant aprovada la relació provisional d'admesos i exclosos del concurs, amb indicació del motiu d'exclusió, si és el cas, i advertint a l'interessat que de no esmenar-ho se li declararà decaigut en el seu dret. La dita resolució es farà pública en el tauler d'anuncis del Centre de Gestió de Campus de la Universitat i en la pagina web www.umh.es/rrhh. Els interessats podran presentar reclamació davant del rector en el termini de 10 dies hàbils a comptar del següent al de la publicació de la relació provisional d'admesos i exclosos, o bé esmenar, en el mateix termini, el motiu de l'exclusió.   
Finalitzat el termini de reclamacions i resoltes les mateixes, el rector dictara una resolució aprovant la relació definitiva de candidats admesos i exclosos que es publicarà en la forma anteriorment establida. Contra esta resolució es podrà interposar recurs en els termes previstos en l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sexta  
La composició de les comissions és la que figura en l'annex I d'esta convocatòria.   
Quant a la constitució, substitucions i funcionament d'estes caldrà ajustar-se al que preveu el Reglament Provisional per als concursos per a la provisió de places dels cossos docents universitaris de la Universitat Miguel Hernández d'Elx.  
Les comissions hauran de constituir-se en el termini de tres mesos des de la publicació d'esta convocatòria.   
Sèptima  
Una vegada constituïda la comissió, fixarà i farà públics amb anterioritat a l'acte de presentació, els criteris per a la valoració dels mèrits dels candidats.  
Els concursos d'accés a places dels cossos docents universitaris es realitzaran en qualsevol dels campus de la Universitat Miguel Hernández i constaran d'una primera prova d'avaluació, i si la comissió ho entén necessari, d'una segona prova consistent en la realització d'una entrevista.   
7.1 Acte de presentació. Dins del termini habilitat per a la constitució de la comissió, el president, prèvia consulta als restants membres d'esta, dictarà una resolució que haurà de ser notificada a tots els interessats amb una antelació mínima de 15 dies naturals respecte de la data de l'acte per al qual se li cita, convocant tots els aspirants admesos a participar en el concurs, per a realitzar l'acte de presentació dels concursants, amb assenyalament del dia, hora i lloc de celebració de tal acte.  
La notificació a què fa referència l'apartat anterior s'entendrà realitzada amb la seua publicació en la web (www.umh.es/rrhh) i en el tauler d'anuncis del Centre de Gestió de Campus de la Universitat Miguel Hernández.  
El termini entre la data prevista per a l'acte de constitució de la comissió i la data assenyalada per a l'acte de presentació no podrà excedir dos dies hàbils.  
En l'acte de presentació, que serà públic, els concursants entregaran la documentació corresponent a la primera prova i rebran quantes instruccions sobre el desenvolupament del concurs hagen de comunicar-se-li. En el mateix acte de presentació, el president de la comissió farà públic el termini fixat per aquella perquè qualsevol concursant puga examinar la documentació presentada pels restants concursants.  
A este efecte, en l'acte de presentació els candidats entregaran, per sextuplicat, al president de la comissió la documentació següent:  
a) Curriculum vitae, segons el model oficial de la Universitat Miguel Hernández.  
b) Excepte per als concursos a cossos docents universitaris de catedràtics d'universitat, el projecte docent ajustat a les necessitats expressades en la convocatòria.  
c) Excepte per als concursos a cossos docents universitaris a professors titulars d'escoles universitàries, el projecte d'investigació ajustat a les activitats expressades en la convocatòria, amb una extensió no superior a 10 folis.  
7.2 Primera prova. La primera prova consistirà en la valoració per la comissió dels mèrits del candidat i del projecte docent i investigador, segons els casos, que el candidat es proposa desenvolupar de ser-li adjudicada la plaça a què concursa.   
En el termini màxim de 15 dies hàbils des de la finalització de l'acte de presentació, la comissió farà pública en la web (www.umh.es/rrhh) i en el tauler d'anuncis dels Centres de Gestió de Campus de la Universitat Miguel Hernández, la valoració dels candidats en la primera prova i la proposta de provisió de la plaça en el cas que no siga necessari, segons el parer de la comissió, passar a la segona prova.  
La Comissió podrà realitzar la segona prova quan finalitzada la primera hi haja concursants que superen el mínim quantitatiu establit en els criteris de valoració i, a més, obtinguen el vot favorable de, almenys, tres dels seus membres.  
7.3 Segona prova. Si és el cas, amb la publicació de la valoració dels candidats en la primera prova, se'ls citarà per a la realització de la segona prova, indicant lloc, dia i hora en què tindrà lloc i que no podrà ser inferior a tres dies hàbils ni superior a 10, des que es publique la citació.  
La segona prova que serà pública, consistirà en una entrevista en què la comissió debatrà amb el concursant, durant un temps màxim de tres hores, sobre els documents presentats en la primera prova.  
Amb anterioritat al començament de la segona prova, la comissió jutjadora publicarà, en el lloc de realització d'esta, els criteris de valoració qualitativa d'esta.  
Finalitzada la segona prova i en el termini màxim de set dies hàbils, la comissió farà pública la valoració qualitativa que en esta prova li mereix cada candidat, així com la proposta de provisió de la plaça.  
Octava  
En tot cas, el temps transcorregut entre la publicació de la convocatòria i la proposta de provisió del concurs no podrà excedir quatre mesos.  
Les comissions que jutgen els concursos d'accés proposaran al rector, motivadament, i amb caràcter vinculant, la relació dels candidats proposats per al seu nomenament.  
En els concursos en què no siga necessari passar a la segona prova, la proposta de provisió s'ordenarà de major a menor puntuació, sempre que els candidats superen el mínim quantitatiu establit en els criteris de valoració i, a més, obtinga el vot favorable d'almenys, tres dels membres de la comissió. En cas d'empat, el president de la comissió tindrà vot de qualitat.  
En els concursos en què siga necessari la realització de la segona prova, serà necessari que el candidat obtinga en esta el vot favorable d'almenys, tres membres de la comissió. La proposta de provisió s'ordenarà de major a menor puntuació de les obtingudes en la primera prova i en cas d'empat, el president tindrà vot de qualitat.  
Quan s'hagen convocat diverses places de la mateixa categoria en una mateixa àrea de coneixement i amb idèntiques activitats docents i investigadores, la comissió citarà els concursants proposats per l'orde de valoració que d'estos s'haja efectuat, perquè procedisquen a triar vacant.  
Tots els concursos podran resoldre's amb l'absència de proposta de provisió de la plaça o places.  
Els concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.  
Contra la proposta de la comissió, els candidats podran presentar reclamació davant del rector, en el termini màxim de 10 dies hàbils a comptar de l'endemà de la publicació de la proposta de provisió.  
Admesa a tràmit la reclamació, se suspendran els nomenaments fins a la seua resolució definitiva.   
Deu  
Els candidats proposats per a la provisió de les places hauran de presentar, en els 20 dies següents al de conclusió de l'actuació de la comissió, en el Registre General de la Universitat Miguel Hernández o per qualssevol dels altres procediments assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:   
a) Fotocòpia del document nacional d'identitat, o document equivalent, de ser la seua nacionalitat diferent de l'espanyola.  
b) Certificat mèdic oficial de no patir malaltia ni defecte físic psíquic per a l'exercici de les funcions corresponents a professor d'universitat.  
c) Declaració jurada de no haver sigut separat de l'administració pública, en virtut d'expedient disciplinari, i no trobar-se inhabilitat per a l'exercici de la Funció Pública. Els nacionals dels altres estats membres de la Unió Europea o d'algun estat, a què en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, hauran d'acreditar, de conformitat amb el que establix l'article 7.2 del Reial Decret 543/2001, de 18 de maig, no haver sigut objecte de sanció disciplinària o condemna penal que impedisquen, en el seu estat, l'accés a la funció pública.  
d) Documentació acreditativa de reunir els requisits de l'article 5 del RD 774/2002.  
Els aspirants espanyols que tingueren la condició de funcionaris de carrera estaran exempts de justificar tals documents i requisits havent de presentar certificat del ministeri o organisme de què depenguen, acreditatiu de la seua condició de funcionari i totes les circumstàncies que consten en el seu full de servicis.   
Onze  
Els nomenaments proposats per la comissió seran efectuats pel rector, després que el concursant proposat haja acreditat complir els requisits i terminis establits en la base anterior.   
En el cas que el concursant proposat no present oportunament la documentació requerida el rector procedirà al nomenament del següent concursant en l'orde de preferència formulat, una vegada aportada per este la documentació corresponent.  
Els nomenaments seran publicats en el Boletín Oficial del Estado i en el Diari Oficial de la Generalitat Valenciana.  
En el termini màxim de 20 dies, a comptar de l'endemà de la publicació del nomenament en el Boletín Oficial del Estado, el candidat proposat haurà de prendre possessió del seu destí, moment en què adquirirà la condició de funcionari docent universitari que es tracte, amb els drets i deures que li són propis.  
Dotze  
Les dades personals que els concursants subministren per mitjà de les instàncies s'incorporaran al fitxer automatitzat de concursos del Servici de Recursos Humans, sota la responsabilitat de la Secretaria General de la Universitat Miguel Hernández d'Elx, per a la gestió de les convocatòries per a proveir places de personal docent funcionari i la gestió de recursos administratius contra les propostes de provisió d'estes places.  
Les dades de caràcter personal seran tractats d'acord amb les previsions del Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per a garantir la confidencialitat i la integració de la informació. Els drets d'accés, de rectificació, de cancel·lació i d'oposició podran exercitar-se davant del Servici de Recursos Humans de la Universitat Miguel Hernández d'Elx.  
Tots els actes de notificació dels procediments que s'inicien com a conseqüència d'admetre els recursos regulats en la present resolució, es faran amb text íntegre, en els taulers d'anuncis oficials de la Universitat Miguel Hernández d'Elx  
Contra la present resolució, que posa fi a la via administrativa, cal interposar, sense perjuí del recurs extraordinari de revisió, i sense necessitat comunicació prèvia a este Rectorat, recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'esta resolució.  
No obstant, i a elecció de l'interessat, es podrà interposar contra esta resolució recurs de reposició, davant d'esta administració, i en este cas no pertocarà interposar el recurs contenciós administratiu anteriorment citat, mentre no recaiga una resolució expressa o presumpta del recurs de reposició.  
Elx, 23 de desembre de 2005.. El rector: Jesús Rodríguez Marín.  
ANNEX I  
Tipus de Concurs: CONCURS D'ACCÉS  
Codi Plaça: DF029  
Categoria: CATEDRÀTIC D'UNIVERSITAT  
Àrea de coneixement: Escultura  
Activitats docents i investigadores: Docència i Investigació en Escultura  
Comissió titular:  
President: Jesús Rodríguez Marín  
Secretari: Eva Aliaga Agulló.  
Vocal: Ricardo Gómez Rivero.  
Vocal: Josep Salvado Jassans.  
Vocal: Kosme de Barañano Letamendia.  
Comissió suplent:  
President: José María Peiró Silla.  
Secretari: María Teresa Soler Roch.  
Vocal: Ramón de Soto y Arándiga.  
Vocal: Angel Luis Hueso Montón.  
Vocal: Juan Daniel Tamayo Pozueta.  
Tipus de Concurs: CONCURS D'ACCÉS  
Codi Plaça: DF1345  
Categoria: PROFESSOR TITULAR D'UNIVERSITAT  
Àrea de coneixement: Toxicologia.  
Activitats docents i investigadores: Docència i Investigació en Toxicologia  
Comissió titular:  
President: Carlos Belmonte Martínez.  
Secretari: Pere Berbel Navarro.  
Vocal: Alfredo Carrato Mena.  
Vocal: Eugenio Vilanova Gisbert.  
Vocal: Arturo Anadón Navarro.  
Comissió suplent:  
President: Roberto Gallego Fernández.  
Secretari: Rosa Ballester Añón .  
Vocal: Justo Medrano Heredia.  
Vocal: Manuel Lopez-Rivadulla Lamas.  
Vocal: Guillermina Font Pérez.  
Tipus de Concurs: CONCURS D'ACCÉS  
Codi Plaça: DF566  
Categoria: PROFESSOR TITULAR D'UNIVERSITAT  
Àrea de coneixement: Tecnologia Electrònica.  
Activitats docents i investigadores: Docència i Investigació en Tecnologia Electrònica.   
Comissió titular:  
President: Jesús Pastor Ciurana.  
Secretari: José Antonio Ferragut Rodríguez.  
Vocal: Jorge Mataix Beneyto.  
Vocal: María Julia Arias Rodríguez.  
Vocal: José Antonio Carrasco Hernández  
Comissió suplent:  
President: Salvador Viniegra Bover.  
Secretari: José Luis Micol Molina.  
Vocal: Laureano Escudero Bueno.  
Vocal: Ignacio Esquivias Moscardo.  
Vocal: Enrique Sanchis Peris.  
Tipus de Concurs: CONCURS D'ACCÉS  
Codi Plaça: DF1263  
Categoria: PROFESSOR TITULAR D'UNIVERSITAT  
Àrea de coneixement: Teoria del Senyal i Comunicacions  
Activitats docents i investigadores: Docència i Investigació en Teoria del Senyal i Comunicacions.  
Comissió titular:  
President: Jesús Pastor Ciurana.  
Secretari: José Antonio Ferragut Rodríguez .  
Vocal: Jorge Mataix Beneyto.  
Vocal: Francisco Javier Fraile Pelaez.  
Vocal: Miguel Angel Muriel Fernández.  
Comissió suplent:  
President: Salvador Viniegra Bover.  
Secretari: José Luis Micol Molina.  
Vocal: Laureano Escudero Bueno.  
Vocal: Josefa Zubia Zaballa.  
Vocal: Salvador Sales Maicas  
Tipus de Concurs: CONCURS D'ACCÉS  
Codi Plaça: DF1341  
Categoria: PROFESSOR TITULAR D'UNIVERSITAT  
Àrea de coneixement: Màquines i Motors Tèrmics  
Activitats docents i investigadores: Docència i Investigació en Màquines i Motors Tèrmics  
Comissió titular:  
President: Jesús Pastor Ciurana.  
Secretari: José Antonio Ferragut Rodríguez.  
Vocal: Jorge Mataix Beneyto.  
Vocal: José Manuel Pinazo Ojer.  
Vocal: Luis Javier Cañada Ribera.  
Comissió suplent:  
President: Salvador Viniegra Bover.  
Secretari: José Luis Micol Molina.  
Vocal: Laureano Escudero Bueno.  
Vocal: Alberto Coronas Salcedo.  
Vocal: José Agüera Soriano.